open-index/open-wikipedia-markdown huggingface dataset:
Nikdy nehovor nikdy (televízna relácia)

***Nikdy nehovor nikdy*** je televízna relácia, ktorú vysielala TV JOJ v rokoch 2006 – 2007. Moderoval ju Jožo Pročko.

Relácia sa začala vysielať na jar 2006, po tom, čo sa Jožo Pročko takmer po desiatich rokoch presunul z TV Markíza do TV JOJ. Reláciu produkoval opäť vo vlastnej réžii. Relácia dostala názov *Nikdy nehovor nikdy!*, čo bol podtitul predchádzajúcej relácie *[[Je to možné?!]]*.
Jozef Pročko v relácii spolu so štábom privádzal rôzne známe osobnosti a celebrity do zúfalstva v absurdných situáciách, tým, že im dával rozličné úlohy, na ktorých sa diváci zabávali prostredníctvom skrytých kamier.

Program *Nikdy nehovor nikdy* voľne nadväzoval na reláciu Je to možné?!, vysielanú na TV Markíza.

## Účinkujúci
* Jožo Pročko
* Libor Bouček
* Marianna Boučková
* Barbara Haščáková
* Jan Kraus
* František Mikloško
* Igor Adamec
* Miro Jaroš
* Braňo Mojsej
* Nora Mojsejová
* Erik Hilár Lakatošovie

## Referencie

## Externé odkazy
* 

Kategória:Televízne relácie TV JOJ
Kategória:Zábavné televízne programy
Nikdy nehovor nikdy

**Nikdy nehovor nikdy** môže byť:

* britsko-americko-nemecký film, „bondovka“ z roku 1983, pozri Nikdy nehovor nikdy (film z roku 1983)
* slovensko-český film z roku 2023, pozri Nikdy nehovor nikdy (film z roku 2023)
* televízna relácia televízie JOJ z roku 2006, pozri Nikdy nehovor nikdy (televízna relácia)
Oľšavická planina

**Oľšavická planina** je geomorfologická časť Levočských planín, podcelku Levočských vrchov. Zaberá juh strednej časti pohoria, severovýchodne od Levoče.

## Polohopis
Územie sa nachádza v južnej polovici Levočských vrchov a zaberá strednú časť podcelku Levočské planiny. Planina sa rozprestiera v mierne zvlnenej, no vysoko položenej oblasti pohoria, kde prevažujú horské lúky a pasienky. Patrí do povodia rieky Torysa, ktorá tu priberá viacero prítokov, medzi nimi Rovinný potok, Podrušský potok a Oľšavicu. 

Oľšavická planina má v pohorí centrálnu polohu a tak susedí iba na severe s podcelkom Levočská vysočina a na západe, juhu aj východe s časťou Levočské úboče, rovnako patriacou do Levočských planín. 

Oblasť sa nachádza v Prešovskom kraji a v okrese Levoča. Napriek hornatému terénu je na planine viacero obcí, a to: Brutovce, Oľšavica, Uloža, Vyšné Repaše a Nižné Repaše.

### Významné vrchy
* Šadov ()
* Peciská ()
* Stredný vrch ()

## Doprava
Touto časťou Levočských vrchov vedú len cesty III. triedy, ktoré napájajú tunajšie obce na dopravné tepny.

## Chránené územia
V tejto časti Levočských vrchov nie sú žiadne osobitne chránené územia ani lokality.

## Turizmus
Oblasť patrí medzi pokojnejšie turistické lokality, vhodné na stredne náročné túry a cyklotúry. Okrem ciest tu je vyznačených niekoľko turistických chodníkov, ktorými sa dá dostať do okolitých častí Levočských vrchov.

### Turistické trasy
* po  červenej turistickej značke z Oľšavice cez Uložu do Levočskej doliny, ATC
* po  modrej značke z obce Torysky na rázc. Pod Krúžkom
* po  zelenej značke z Oľšavice do Bijacoviec
* po  žltej turistickej značke:
** z Oľšavice na Bišar ()
** od rázc. Hrby pri Toryskách na rázc. Javorinka, pamätník

## Referencie

## Pozri aj
* Levočské vrchy
* Levočské planiny
* Geomorfologické členenie Slovenska

## Externé odkazy
* Poloha na turistickej mape

Kategória:Levočské vrchy
Kategória:Planiny na Slovensku
Kategória:Geomorfologické časti na Slovensku
Vínan amónno-sodný

**Vínan sodno-amónny** je organická zlúčenina so vzorcom . Soľ sa získava z kyseliny vínnej neutralizáciou pomocou amoniaku a hydroxidu sodného. Louis Pasteur získal enantiomerne čisté kryštály tetrahydrátu vínanu sodno-amónneho prostredníctvom procesu spontánneho rozlíšenia. Jeho objav viedol k zvýšenému štúdiu optickej aktivity, o ktorej sa nakoniec ukázalo, že má široké dôsledky. Mnohé modifikácie tejto soli boli skúmané rôntgenovou kryštalografiou, vrátane racemátu, ktorý kryštalizuje ako monohydrát.

## Podobné zlúčeniny
* Tetrahydrát vínanu sodno-draselného (), známy ako Rochellova soľ, bol prvým objaveným feroelektrickým materiálom.

## Referencie

## Zdroj

sodno-amónny
Kategória:Zlúčeniny amoniaku
Kategória:Zlúčeniny sodíka
30 (album Adele)

***30*** je štvrtý štúdiový album anglickej speváčky a skladateľky Adele. Vydaný bol 19. novembra 2021 prostredníctvom hudobného vydavateľstva Columbia.

## Zoznam skladieb

## Zdroj

Kategória:Albumy Adele
Kategória:Hudobné albumy z 2021
Boku dake ga inai mači

***Boku dake ga inai mači*** (, , skrátene BokuMači ()) je japonská manga séria ilustrovaná a napísaná Kei Sanbom. Vydávaná bola pod vydavateľstvom *Kadokawa Šoten* (), v magazíne *Young Ace* od júna 2012 do marca 2016. Manga bola adaptovaná do anime s rovnocenným názvom, pod réžiou Tomohiko Itá, a produkciou od štúdia A-1 Pictures.

## Dej
Píše sa rok 2006, a 29-ročný Satoru Fudžinuma, neúspešný mangaka z Čiby dostane neovládateľnú schopnosť zvanú "Revival" (), ktorá ho vráti v čase, chvíľu pred život-ohrozujúci incident. Týmto získa príležisosť zasiahnuť a zachrániť potenciálne obete týchto incidentov. Jedného dňa sa Satoru vráti z práce a nájde svoju matku zavraždenú vo svojom byte. Jeho schopnosť ho vráti do roku 1988, čo mu dá možnosť nielen zabrániť smrti svojej matky ale aj sériovej vražde jeho troch priateľov z detstva.

## Produkcia
### Manga
Manga bola napísaná a ilustrovaná Kei Sanbom, následne vydávaná v magazíne *Young Ace* vydavateľstva *Kadokawa Šoten*, od júna 2012 do marca 2016. Slúžila ako zdroj rôznym adaptáciam spomenutým nižšie.

### Anime
Anime adaptácia bola produkovaná štúdiom A-1 Pictures, réžiu mal na starosti Tomohiko Itó, scenár Taku Kišimoto a dizajn postáv Keigo Sasaki. Séria bola vysielaná na stanici Fuji TV od 8. januára do 25. marca roku 2016. Úvodná zvučka s názvom *Re:Re:* bola spracovaná skupinou Asian Kung-Fu Generation, záverečná zvučka nesúca názov *Sore wa čiisana hikari no jóna* () bola naspievaná speváčkou Sajuri.

### Film
Film mal svoju premiéru v japonských kinách 19. marca 2016. Ako hlavná postava, Satoru Fudžinuma, v ňom vystupoval herec Tacuja Fudžiwara.

### Televízna dráma
V marci roku 2017 oznámil Netflix adaptáciu manga série. Celosvetovo publikovaná bola 15. decembra 2017. Narozdiel od filmu a anime, dráma sa drží obsahu mangy kompletne, a zadaptovala ju celú.

## Referencie


## Externé odkazy
* Oficíalna stránka série Boku dake ga inai mači
* Manga Boku dake ga inai mači v databáze Anime-Planet
* Anime Boku dake ga inai mači na platforme Crunchyroll

Kategória:Anime seriály
Kategória:Manga
Turistická značkovaná trasa číslo 2420

**Turistická značkovaná trasa číslo 2420** je krátka modrá trasa v Bielych Karpatoch, ktorá vedie z Novej Bošáce na Veľký Lopeník. Dĺžka trasy je 5,5 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Externé odkazy
* Trasa na turistickej mape

2420
2420
Ján Tribula

**Ján Tribula** (* 26. jún 1977, Kežmarok) je slovenský moderátor a reportér spravodajstva pôsobiaci v TV Markíza. Pripravuje reportáže z okresu Poprad, najčastejšie z Tatier a okolia a  nakrúca aj pre Smotánku.

## Životopis
Ján Tribula sa narodil v Kežmarku. Žije v Poprade. Vyštudoval trénerstvo so špecializáciou na jazdecké disciplíny, bol členom redakčnej rady časopisu *Jazdectvo a dostihy* a *Životný štýl*, pracoval ako dokumentačný pracovník v Ústave súdneho lekárstva. Taktiež je trénerom voltižného jazdenia, čo je akrobaticko-gymnastické cvičenie na cválajúcom koni. Ako tréner získal titul Majster Európy.

### Televízna kariéra
Neskôr pracoval ako reportér v mestskej televízii v Poprade. S televíziou Markíza spolupracoval od jej vzniku ako interný zamestnanec a od roku 1999 je reportérom spravodajstva. Ako redaktor Televíznych novín sa venuje sa témam z oblasti krimi, cirkevným témam, kuriozitám, či reportážam z hôr a šoubiznisu. V rámci Televíznych novín má svoju rubriku *S Tribulom po horách,* kde pozýva známe, či menej známe osobnosti so zaujímavým príbehom, s ktorými spoločne zdoláva turistické vrcholy. 

V roku 2017 moderoval novú generáciu relácie *[[VILOmeniny]]* s upraveným názvom *[[Vylomeniny]]*, kedy nahradil Vila Rozborila. Moderoval i reláciu ''Piatok 13-teho''. Účinkoval v mnohých programoch TV Markíza (*Uragán*, *Dobre vedieť*, mnoho silvestrovských programov a pod.). Ako hosť sa objavil v RTVS v relácii ''Nikto nie je dokonalý''.

V roku 2024 sa zúčastnil v 9. sérii šou *[[Let's Dance (slovenský televízny program)|Let's Dance]]*. Tancoval s Natáliou Glosíkovou. Umiestnil sa na 6. mieste.

Viackrát bol v úzkej nominácii na ocenenie TOM - televízna osobnosť Markízy a OTO - Osobnosť televíznej obrazovky ako reportér spravodajstva.

Zahral si aj v Divadle Aréna v hre *Extasy show* režiséra Juraja Bielika v role Johnnyho.

## Účinkovanie
* 1999 – súčasnosť: *[[Televízne noviny (TV Markíza)|Televízne noviny]]*
* 2016: ''Nikto nie je dokonalý'' (7. séria, 18. epizóda)
* 2016: ''Dobre vedieť!'' (2. séria, 21. epizóda)
* 2017: *[[Vylomeniny]]*
* 2024: *[[Let's Dance (slovenský televízny program)|Let's Dance]]* (9. séria)

## Ocenenia a nominácie

## Referencie

## Externé odkazy
* 

Kategória:Slovenskí televízni moderátori
Pythón (hrnčiar)

[náhľad|Atický [červenofigúrová keramika|červenofigúrový kylix typu B, signovaný Pythónom ako hrnčiarom a Dourisom ako maliarom, cca 500 pred Kr., Viedeň, Kunsthistorisches Museum, Antikensammlung IV 3694]]

**Pythón** () bol grécky hrnčiar, činný na začiatku 5. storočia pred Kr.

Pythón bol aténsky hrnčiar, od ktorého je známych niekoľko signatúr (PYTHONEPOIESENPython zhotovil) na kylikes zdobených maliarmi Epiktétom a Dourisom. Na základe štylistických porovnaní sa mu pripisuje takmer 40 ďalších čaší vyrobených hlavne pre maliara Dourisa, s ktorým zrejme úzko spolupracoval.
 
Pre Pythóna sú vo väčšine typické masívnejšie čaše (atický kylix typu B, so širokou a relatívne plytkou miskou ) a Chalkidský kylix (s nízkou hrubšou tanierovitou nôžkou). *Chalkidské vázy* zrejme pochádzajú z južnej Itálie (vedú sa o tom diskusie, ale prevláda názor, že ide o západný produkt, pochádzajúci zrejme z chalkidskej kolónie Rhégion v Magna Graecia, dnešné Reggio Calabria ) Chalkidské čaše sa vyrábali aj v aténskej dielni Nikosthenes-Pamfaia (Pamfaios bol nástupcom Nikosthena v jeho dielni), s ktorou spolupracoval maliar Epiktétos.

Dve atické červenofigúrové kylikes typu B s jeho signatúrou (na okraji nôžok čaší) sú uložené v Umeleckohistorickom múzeu vo Viedni (inv. č. IV 3695 a 3695). Ďalším jeho podobným dielom je kylix, datovaný do rokov cca 480470 pred Kr., vystavený v mníchovskom Múzeu antického umenia (Staatliche Antikensammlungen, inv. č. 2648). Chalkidský kylix s jeho podpisom sa nachádza v Britskom múzeu (E38) v Londýne. Jej červenofigúrová vázová maľba od Epiktéta z vonkajšej strany (na strane A) zobrazuje Herakla ako zabíja egyptského kráľa Busirida a jeho služobníkov, čo bol obľúbený námet v archaickom umení.
 

Oedipus Painter ARV 441 185 Herakles and Athena - Peleus subduing Thetis (08).jpg|Atický červenofigúrový kylix typu B, cca 480470 pred Kr., Staatliche Antikensammlungen, Mníchov, inv. č. 2648
Douris - ARV 429 26 - the arms of Achilles - Wien KHM AS IV 3695 - 05.jpg|Atický červenofigúrový kylix typu B, cca 490 pred Kr., Viedeň, Kunsthistorisches Museum, Antikensammlung IV 3695
Pederastic courtship Louvre G121.jpg|Červenofigúrový kylix typu B, od hrnčiara Pythóna, ozdobil Douris, cca 480 pred Kr., (Louvre G 121)
Chalkis kylix.gif|Chalkidský kylix s typickou nízkou nôžkou


## Referencie

## Iné projekty

Kategória:Hrnčiari starovekého Grécka
Chalkis

**Chalkis** () môže byť:
* starogrécke mesto:
** na ostrove Eubója, pozri Chalkida
** v Aitólii, pozri Chalkis (Aitólia) 
** v severnej Sýrii, pozri Chalkis (Sýria) 
* v gréckej mytológii dcéra Asópa, boha rovnomennej rieky v Boiótii, pozri Chalkis (dcéra Asópa)
  
## Zdroje
Banské predhorie

**Banské predhorie** je geomorfologická časť Makovice, podcelku Slanských vrchov. Zaberá východnú polovicu podcelku, západne od mesta Vranov nad Topľou.

## Polohopis
Predhorie sa nachádza v severnej polovici Slanských vrchov a zaberá východnú časť podcelku Makovica. Zaberá zvlnenú oblasť východne od hlavného hrebeňa, ktorá patrí do povodia rieky Topľa. Najvýznamnejšími vodnými tokmi sú Zámutovský potok v severnej, Lomnica a Medvedí potok v strednej a Oľšava v južnej časti.

Banské predhorie v rámci pohoria susedí na severe s podcelkom Šimonka, na západe pokračuje podcelok Makovica, na juhozápade jeho časť Banská kotlina a na juhu nadväzuje Mošník. Východný okraj pozvoľne klesá do Podslanskej pahorkatiny, ktorá je súčasťou Východoslovenskej pahorkatiny. 

Oblasť sa nachádza v Prešovskom kraji a zaberá západnú časť okresu Vranov nad Topľou. V tejto časti pohoria sa nachádza obec Zámutov, Juskova Voľa, Banské a Vechec.

### Významné vrchy
* Medvedia ()
* Žiar ()
* Múr ()

## Doprava
Touto časťou Slanských vrchov vedie cesta II/576 z Vranova nad Topľou do Banského a Herlian, na ktorú sa pripája cesta III. triedy do Juskovej Vole.

## Chránené územia
V tejto časti Slanských vrchov nie sú žiadne osobitne chránené územia ani lokality.

## Turizmus
Oblasť patrí medzi pokojnejšie turistické lokality, vhodné na menej náročné túry a cyklotúry. Z Juskovej Vole však vedie niekoľko značených chodníkov, ktorými sa dá dostať na hlavný hrebeň.

### Turistické trasy
* po  modrej značke z Juskovej Vole na Makovicu ()
* po  zelenej značke z Juskovej Vole na Menší vrch ()
* po  žltej turistickej značke z obce Vechec cez Juskovu Voľu do Zámutova

## Referencie

## Pozri aj
* Slanské vrchy
* Makovica (geomorfologický podcelok)
* Geomorfologické členenie Slovenska

## Externé odkazy
* Poloha na turistickej mape

Kategória:Slanské vrchy
Kategória:Predhoria na Slovensku
Kategória:Geomorfologické časti na Slovensku
Ľadový hokej na Zimných olympijských hrách 2026

**[[Ľadový hokej]]** na Zimných olympijských hrách 2026 sa konal od 5. do 22. februára **2026** v talianskom Miláne na dvoch štadiónochPalaItalia a v jednom z pavilónov Fiera Milano.

V turnaji mužov súťažilo 12 tímov a v turnaji žien 10 tímov. Rusko a Bielorusko mali zakázanú účasť na medzinárodných majstrovstvách v rámci programu Medzinárodnej hokejovej federácie (IIHF) na rok 2026 z dôvodu ich vojenskej agresie na Ukrajine.

## Dejiská

## Prehľad medailí

### Tabuľka medailí

### Medailisti

## Rozpis súťaže
Súťaže v ľadovom hokeji boli naplánované na deň pred slávnostným otvorením s nasledujúcim harmonogramom:

## Mužský turnaj

Na turnaji sa zúčastnilo dvanásť krajín, osem z nich sa kvalifikovalo prostredníctvom rebríčka IIHF, hostiteľské Taliansko a tri prostredníctvom kvalifikačných turnajov. Formát bol rovnaký ako na predchádzajúcich troch olympijských hrách; tri skupiny po štyroch družstvách súťažili v troch zápasoch, aby sa určilo nasadenie. Každá skupina hrala s každým tímom vo svojej skupine, po čom nasledovali štyri kolá vyraďovacích zápasov. Víťaz každej skupiny postúpil do druhého kola spolu s najvyššie umiestneným zo zostávajúcich tímov. Zostávajúcich osem tímov odohralo vyraďovací kvalifikačný zápas, aby postúpilo do štvrťfinále. Víťaz každého štvrťfinále postúpil do semifinále, kde víťazi hrali o zlatú medailu a porazení o bronzovú.

2. februára 2024 IIHF oznámila, že bola dosiahnutá dohoda s National Hockey League (NHL) o prerušení jej pravidelnej sezóny, aby sa hráči ligy mohli po prvýkrát od roku 2014 zúčastniť olympijských hier. NHL mala pôvodne súťažiť aj v roku 2022, ale kvôli pandémii COVID-19 sa rozhodla odstúpiť.

### Kvalifikácia

Kvalifikácia na turnaj mužov na Zimných olympijských hrách 2026 bola stanovená podľa svetového rebríčka IIHF po Majstrovstvách sveta v ľadovom hokeji mužov 2023. Osem najlepších sa pripojilo k hostiteľom a trom kvalifikantom.

### Účastnícke krajiny
Skupiny boli vytvorené po Majstrovstvách sveta v ľadovom hokeji mužov 2023. Kvalifikanti jeden, dva a tri boli víťazi záverečných kvalifikačných turnajov. Ich zaradenie bolo určené na základe ich kvalifikačného nasadenia.

## Ženský turnaj

V ženskom turnaji opäť súťažilo desať krajín, šesť z nich sa kvalifikovalo prostredníctvom rebríčka IIHF, hostiteľské Taliansko a tri prostredníctvom kvalifikačných turnajov.

### Kvalifikácia

Kvalifikácia na ženský turnaj na Zimných olympijských hrách 2026 bola stanovená podľa svetového rebríčka IIHF po Majstrovstvách sveta v ľadovom hokeji žien 2024.

### Účastnícke krajiny
Skupiny boli vytvorené po Majstrovstvách sveta v ľadovom hokeji žien 2024. Kvalifikanti jeden, dva a tri boli víťazi záverečných kvalifikačných turnajov. Ich zaradenie bolo určené na základe ich kvalifikačného nasadenia.

## Zdroj

## Referencie


2026
Kategória:Športy na Zimných olympijských hrách 2026
Zimné olympijské
Ľadový hokej na Zimných olympijských hrách 2026 – kvalifikácia na mužský turnaj

Kvalifikácia na mužský hokejový turnaj na Zimných olympijských hrách 2026 bola určená svetovým rebríčkom IIHF po Majstrovstvách sveta v ľadovom hokeji 2023. Domáci tím spolu s ôsmimi najlepšími tímami svetového rebríčka získali automatickú účasť na olympiáde, zatiaľ čo všetky ostatné tímy mali možnosť kvalifikovať sa o zostávajúce tri miesta.

## Kvalifikácia

## Rebríček
Aby sa krajina kvalifikovala priamo na OH, musela sa umiestniť v prvej osmičke Rebríčka IIHF po majstrovstvách sveta v ľadovom hokeji mužov v roku 2023. Vo svetovom rebríčku sú body do rebríčka z posledného roka vážené plnou hodnotou a body z každého predchádzajúceho roka majú o 25 % nižšiu hodnotu.

## 1. kvalifikačné kolo
Kolo bolo zrušené. Malo sa konať medzi 8. a 12. novembrom 2023 a malo pozostávať z dvoch skupín po päť tímov. V skupine N mali hrať , , ,  a , zatiaľ čo v skupine O mali hrať , , ,  a .

Čínsky Tchaj-pej, Thajsko a Južná Afrika prijali pozvanie súťažiť v 2. kvalifikačnom kole. Do 2. kola vstúpilo aj Gruzínsko po odstúpení Mexika.

## 2. kvalifikačné kolo
Dvanásť krajín hralo na troch turnajoch, aby sa určili kvalifikanti do ďalšieho kola. Traja víťazi turnajov boli zoradení podľa nasadenia kvalifikácie a do ďalšieho kola vstúpili ako kvalifikanti sedem, osem a deväť.

### Skupina K
Turnaj skupiny K sa konal v Reykjavíku na Islande od 14. do 17. decembra 2023.

|

|}

### Skupina L
Turnaj skupiny L sa konal v Tilburgu v Holandsku od 15. do 17. decembra 2023.  Mexiko bolo zaradené do tejto skupiny, ale odstúpilo a nahradilo ho Gruzínsko.

|

|}

### Skupina M
Turnaj skupiny M sa konal v Belehrade v Srbsku od 14. do 17. decembra 2023.

|

|}

## 3. kvalifikačné kolo
Dvanásť krajín hralo na troch turnajoch, aby sa určili kvalifikanti do ďalšieho kola. Traja víťazi turnajov boli zoradení podľa nasadenia kvalifikácie a do ďalšieho kola vstúpili ako kvalifikanti štyri, päť a šesť. Turnaje sa hrali od 8. do 11. februára 2024.

### Skupina G
Turnaj sa konal v Budapešti v Maďarsku.

|

|}

### Skupina H
Turnaj sa konal v Cardiffe v Spojenom kráľovstve.

|

|}

### Skupina J
Turnaj sa konal v Sosnowci v Poľsku.

|

|}

## Finálové kolo olympijskej kvalifikácie
Dvanásť krajín hralo na troch turnajoch, ktoré určili tímy kvalifikované na olympijský turnaj. Turnaje sa hrali od 29. augusta do 1. septembra 2024. 12. februára 2024 IIHF oznámila, že  bolo vylúčené z olympijskej kvalifikácie, čo si vynútilo prežrebovanie finálového kola a prijatie najlepšieho tímu druhého miesta z predchádzajúceho kola, .
### Skupina D
Turnaj sa konal v Bratislave na Slovensku.

|}

### Skupina E
Turnaj sa konal v Rige v Lotýšsku.

|}

### Skupina F
Turnaj sa konal v Aalborgu v Dánsku.

|}

## Zdroj

## Referencie

Kategória:Ľadový hokej na Zimných olympijských hrách 2026
Šmoulové

**Šmoulové** je soundtrackový album pre deti z úspešného belgického televízneho seriálu *[[Šmolkovia]]*, ktorý vydalo v roku 1988 hudobné vydavateľstvo Supraphon. Album predstavuje české verzie seriálových melódií belgického skladateľa Henriho Seroku doplnené o melódie z dielne českých skladateľov (Karel Vágner, Ladislav Štaidl, Vítězslav Hádl).  Nahrávka obsahuje 13 skladieb. Bola vydaná na gramofónovej platni a audiokazete. Tvorcom albumu sa podarilo na nahrávke sústrediť mená ako Dagmar Patrasová, Darinka Rolincová, Hana Zagorová, Iveta Bartošová, Jiří Korn, Josef Laufer, Karel Gott, Linda Finková, Michal David, Michal Penk, Petra Janů a Stanislav Hložek.

V celosvetovom merítku sa nahrávok „šmolkovej“ hudby toho času predalo viac ako 50 miliónov gramofónových planí.

## Zoznam skladieb

## Výroba albumu
;Hudobníci
* Bambini di Praga, vedúci zboru Bohumil Kulínský ml. (A1–B1, B4, B6)
* Bezinky (A1–A4, A6, B1, B2, B4–B6)
* Gemini (A1–A4, A6, B1, B2, B4–B6)
* Karel Vágner so svojím orchestrom (A1–B2, B4–B6)
* Ladislav Štaidl so svojím orchestrom (A3, A4, B2, B3)
;Produkcia
* Jan Rotter (A1, A5, A6, B6), Jindřich Parma (B4), Ladislav Štaidl (B3), Michal David (B5), Miloš Nop (A3, A7, B2), Pavel Krejča (A2, A4, B1) – aranžmány
* Jan Svatoš, Karel Vágner, Květoslav Rohleder, Ladislav Štaidl, Roman Cejnar – hudobná réžia
* Dalibor Votava, Jan Štěpánek, Václav Prejzek, Zdeněk Klement – zvuková réžia
* Jindřich Straka – zostrih a zvuková úprava
* Zdeněk Kovařík – zodpovedný redaktor
Nahrané v januári – februári 1988 v štúdiách W, Hrnčíře, Mozarteum a Jevany

## Referencie

## Externé odkazy
* ''Šmoulové – Šmoulové'' na Discogs

Kategória:Detské hudobné albumy
Kategória:Hudobné albumy z 1988
Vínan draselno-sodný

**Vínan sodno-draselný** (, niekedy tiež **vínan draselno-sodný**) je biela kryštálická organická látka bez chuti a bez vône. Jedná sa o sodno-draselnú soľ kyseliny vínnej. Pravdepodobne prvýkrát bola táto látka pripravená roku 1675 francúzskym chemikom Pierrom Seignettom a je známa ako **Seignettova soľ**. Kryštalizuje ako tetrahydrát a tvorí kosoštvorcové kryštály.

## Použitie
Vínan sodno-draselný sa používa v potravinárstve pod označením E337. Užíva sa ako antioxidant.

Veľký význam má v analytickej chémii. Jeho vodný roztok sa označuje ako „Fehlingovo činidlo B“ a pri zmiešaní so síranom meďnatým („Fehlingovo činidlo A“) vytvorí Fehlingovo činidlo. Fehlingovo činidlo sa používa na rozlišovanie aldehydov od ketónov, pričom s aldehydmi vytvára červeno-oranžovú zrazeninu (oxid meďný, prípadne kovovú meď), ale ketóny nereagujú. Jednou z výnimiek sú sacharidy, pretože zrazenina vzniká aj u sacharidov, ktoré nemajú žiadnu aldehydovú skupinu. Takto reagujú všetky monosacharidy a iba niektoré disacharidy.

## Výroba
Vínan sodno-draselný sa vyrába reakciou uhličitanu sodného s hydrogenvinánom draselným:

:Na2CO3 + 2(CHOH)2COOHCOOK -> 2(CH(OH)COO)2KNa + CO2 + H2O

## Zaujímavosť
V Seignettovej soli bol prvýkrát pozorovaný piezoelektrický jav.

## Externé odkazy

## Zdroj

Kategória:Zlúčeniny draslíka
sodno-draselný
Kategória:Potravinárske aditíva
337

Kategória:Zlúčeniny sodíka
Stužica (obec)

**Stužica** (, , ) je dedina v Užhorodskom rajóne, v Zakarpatskej oblasti na západnej Ukrajine. Žije tu 1002 obyvateľov. Územie obce sa nachádza v Užanskom národnom parku.

## Polohopis
V obci sa riečky Tichý potok, Čierny potok, Sokolov, Husariv, Solosvinski vlievajú do Stužickej rieky, pravého prítoku rieky Uh.

V okolí vrchu Wielka Rawka (1 307,2 m n. m.) pri hranici s Poľskom, asi 6,7 km severne od obce je najsevernejší bod Zakarpatskej oblasti.

## Dejiny
Obec bola založená v roku 1599. V roku 1631 tu žilo 29 rodín. V roku 1715 tu bolo deväť hospodárstiev. V tom čase fungoval vodný mlyn. Od roku 1794 bola uvedená do prevádzky fréza. Legendy tvrdia, že obec pôvodne ležala pri Čiernom potoku a stál tam drevený kostol. 

## Obyvateľstvo
V roku 1910 tu žilo z 578 obyvateľov 564 Rusínov a 14 Maďarov. Z toho bolo 551 grékokatolíkov a 27 Židov. Podľa sčítania ľudu ZSSR v roku 1989 žilo v obci 1 107 obyvateľov, z toho 534 mužov a 573 žien. Podľa sčítania ľudu na Ukrajine z roku 2001 žilo v obci 981 obyvateľov.

## Turistické zaujímavosti
V obci rastú dva obrovské duby, ktoré sú jedinečnými prírodnými pamiatkami - Dub Dedo a Dub Šampión. Duby v obci Stužica sú oficiálne vyhlásené ako najstaršie duby Ukrajiny. Dub Dedo má 1 100 - 1 200 rokov, obvod kmeňa je 9,1 metra, priemer kmeňa sú 3 metre a jeho výška je viac ako 30 metrov. O tomto strome existuje niekoľko legiend. Podľa jednej z legiend, dub vyrástol zo žaluďa, ktorý sem priniesol obrovský diviak, Podľa ďalšej legendy, za starých čias zlodeji pod dubom delili svoju korisť. Hovorí sa, že v dutine dubu Dubu Dedo počas "suchého zákona (prohibície)" pálili samohonku. Či je to pravda, alebo nie, sa pravdepodobne nikdy nedozvieme. Dub Šampión je najstarší dub na Ukrajine, jeho vek sa odhaduje na 1300 rokov. Má obvod kmeňa 9,6 metra a výšku okolo 30 metrov. V roku 2010 sa Dub Šampión sa stal Národným stromom Ukrajiny, vyhral celoštátnu súťaž.

Zaujímavosťou je, že pod dubmi mohol sedieť aj Jules Verne. Vie sa, že Jules Verne v roku 1892 navštívil miesto dopadu meteoritu Kňahyňa. Napísal, že cestoval do Rakúsko-Uhorska, aby preskúmal oblasť, kde padol najväčší meteorit v Európe. Meteorit Kňahyňa dopadol do lesa nad obcou Stužica o 17. hodine 9. júna 1866.

Severozápadne od obce je vrch Kremenec (1 221,0 m n. m.), ktorého vrchol leží na trojmedzí hraníc troch štátov: Ukrajiny, Poľska a Slovenska.

## Referencie

## Zdroj

Kategória:Dediny v Užhorodskom rajóne
Neapolis

**Neapolis** () môže byť:
* starogrécke mesto:
** v južnom Taliansku, pozri Neapol
** neďaleko mesta Simferopoľ na Ukrajine, pozri Skýtsky Neapol 
** v severnom Grécku, pozri Kavala 
  
## Zdroje
Pozdrav z praveku

**Pozdrav z praveku** je pravdepodobne praveká megalitická stavba na Štrbskom plese časti obce Štrba v okrese Poprad na Slovensku. Geograficky sa nachádza v geomorfológickom podcelku Tatranského podhoria v Tatranskom národnom parku v Prešovskom kraji. Je pravdepodobné, že šlo o kultové miesto a pohrebisko.

## Popis
Neďaleko cesty na námestí MS 1970 na Štrbskom Plese sa nachádza skupina balvanov, ktorá pripomína praveké pohrebisko a kultové miesto s obetiskom. Kompozícia bludného balvanu rozštiepeného prírodnými silami do zaujímavej majestátnej podoby pôsobí výrazným dojmom pravekej megalitickej stavby. Okolo kameňov boli tiež nájdené zvyšky kamenného múru a na jednom kameni sú vydlabané obetné misky. Miesto s rozmermi cca 7×14 m objavil v roku 2021 Jozef Krajňák. Na kameňoch možno nájsť rytiny, ktoré vytvorili ľudia.

Miesto je celoročne voľne prístupné, no v zimnej sezóne sa balvany nachádzajú pod hustou snehovou nádielkou. 

Na mieste sa tiež nachádzajú 3 informačné panely a lavička, ktorá slúži k dendroterapii.

## Galéria

Súbor:Pozdrav z praveku, Štrba 05.jpg|Pozdrav z praveku
Súbor:Pozdrav z praveku, Štrba 02.jpg|Pohľad z iného uhla
Súbor:Pozdrav z praveku, Štrba 06.jpg|Informačný panel 1
Súbor:Pozdrav z praveku, Štrba 04.jpg|Informačný panel 2
Súbor:Pozdrav z praveku, Štrba 03.jpg|Informačný panel 3


## Referencie

Kategória:Megality
Kategória:Štrbské Pleso
Cathy Moriartyová

**Cathy Moriarty** (* 29. november 1960, New York, New York, USA) je americká filmová, televízna, dabingová herečka, ktorá bola v roku 1981 nominovaná na Academy Awards, za jej herecký výkon vo filme *[[Zúriaci býk]]*. 

## Detstvo a mladosť

Moriartyová sa narodila v New Yorku, v mestskej časti Bronx. Jej rodičia boli írsky katolícky imigranti. Vyrastala v meste Yonkers, v New Yorku.

## Kariéra

Moriartyová debutovala vo filme režiséra Martina Scorseseho, *[[Zúriaci býk]]* z roku 1980. Za svoj herecký výkon bola nominovaná na Academy Awards, pre najlepšiu herečku vo vedľajšej úlohe. O rok neskôr, stvárnila zápornú postavu vo filme *Susedia* po boku hercov ako John Belushi a Dan Aykroyd.

V roku 1985 Moriarty potvrdila svoju účasť filme *Dvaja Jakeovia*. Po jednom dni natáčania sa však jeho výroba zastavila a obnovila sa až v roku 1990, ale Moriartyová už nebola súčasťou obsadenia.

Po boku Arnolda Schwarzeneggera a Penelope Ann Miller si zahrala vo filme *Policajt zo škôlky* z roku 1990. V roku 1991 mal premiéru film *Mydlová opera*, v ktorom účinkovala po boku hercov ako Kevin Kline, Sally Field, Teri Hatcher, Robert Downey Jr. a Whoopi Goldberg. 

V roku 1995 bola obsadená do zápornej role menom Carrigan Crittenden vo filme *Casper*. V roku 1997 spoločne s hercami ako Geroge Hamilton, Teri Garr a Shelley Duwall stvárnila čarodejníkov vo filme *Casper a Wendy*. 

V roku 2002 si zahrala vo filme *Analyzuj znova*, po ktorom si dala hereckú prestávku, ktorá trvala až do roku 2010. 

V roku 2018 bola obsadená do dvoch epizód televízneho seriálu *[[American Crime Story|American Crime Story - Versace]]*. O rok neskôr, sa pripojila k hereckému obsadeniu televízneho seriálu *City on a Hill*. V roku 2023 účinkovala v televíznom seriáli *Great Kills*.

Venuje sa aj dabingu. 

## Súkromný život

V roku 1981 sa vydala za divadelného manažéra Carminea D'Annu. Ich manželstvo bolo rozvedené v roku 1992. 

Moriartyová vlastní sieť pizzerii Mulberry Street so spolumajiteľom Richiem Palmerom, s ktorým bola zasnúbená. Aj napriek tomu, že sa rozišli, zostali obchodnými partnermi.

V auguste 1999 sa Moriartyová zosobáčila s finančníkom Josephom Gentileom, ktorému 11. septembra 2000 porodila dvojičky. V roku 2001 sa páru narodilo tretie dieťa. 

V roku 1982 bola vážne zranená pri dopravnej nehode, čo si vyžiadalo operáciu chrbta. Moriartyová sa venuje aktivizmu pre komunitu autistov a je národnou hovorkyňou organizácie Autism United. Je tiež zástankyňou Autism Speaks a hnutia za práva autizmu.  

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti USA írskeho pôvodu
Kategória:Osobnosti z Bronxu
Kategória:Aktivisti USA
Raniero Cantalamessa

**Raniero Cantalamessa** O.F.M.Cap. (* 22. júl 1934, Colli del Tronto, Taliansko) je taliansky rímskokatolícky rehoľník, kňaz, kardinál.

## Život
Jeho literárne činy, množstvo jeho duchovných spisov bolo preložené aj do slovenčiny. Pravidelne vyše štyridsať rokov káže pápežom: Jánovi Pavlovi II., Benediktovi XVI., aj Františkovi.

Dňa 25. októbra 2020 pápež František oznámil počas modlitby Anjel Pána, že ho 28. novembra 2020 bude kreovať kardinálom. Kardinálska kreácia prebehla dňa 28. novembra 2020 v Bazilike sv. Petra. V čase vymenovania presiahol vek osemdesiatich rokov, a preto nepatril medzi kardinálov-voličov. Je jedným z mála kardinálov, ktorým pápež dovolil, že nie sú povinní prijať biskupské svätenie. Ak by bol menovaný aj biskupom, nemal by dostatok času na pastoráciu (kázanie, spovede a pohovory s veriacimi aj neveriacimi).

## Referencie

## Iné projekty

## Externé odkazy
* Raniero Cantalamessa - online katalóg SNK

Kategória:Talianski kardináli
Kategória:Talianski rímskokatolícki kňazi
Kategória:Talianski teológovia
Kategória:Katolícki teológovia 20. storočia
Kategória:Talianski kapucíni
Nagyrét utca (Hegyeshalom)

**Nagyrét utca** je ulica nachádzajúca sa v obytnej zóne Nagyrét lakópark v Hegyeshalome, v Maďarsku. Základy ulice boli založené ešte v roku 2014 na základe návrhov pôvodných investorov, keď sa novovytvorená obytná zóna prezývala „The 36 Village“. Výstavba tohto obytného komplexu sa začala v roku 2010.

## Názov
Ulica Nagyrét utca bola oficiálne prvý raz sprístupnená v roku 2014. Jej názov môže mať viaceré pôvody. Jední tvrdia, že ulica dostala názov podľa svojej polohy, zo starých satelitných snímok je vidno, že sa pôvodne nachádzala na veľkom poli (maďarsky „Nagy rét“). Avšak, medzi obyvateľmi sa spomína ešte jeden možný pôvod názvu. V prvej polovici 20. storočia v obci jestvovalo mnoho ľudovo zvaných gruntov. Grunty boli nezastavané, otvorené trávnaté priestranstvá, kde sa hral futbal. Obec mala viacero takýchto gruntov, ktoré ešte vtedy spadali za kataster obce, napríklad aj práve Nagyrét, ale i Kisrét, Juliskaliget... Terajšia ulica Nagyrét utca sa mohla nachádzať v miestach gruntu „Nagyrét“. Pravdepodobne práve takto vznikol názov, podľa miestnych obyvateľov. Avšak, je treba podotknúť, že sa poloha tehdajšieho gruntu Nagyrét na mapy nevyznačovala, preto sa nedá overiť, či to tak naozaj bolo.

## Umiestnenie a štruktúra
Nagyrét utca má približnú dĺžku 500 metrov. Ulica sa križuje s ďalšími ulicami, ako sú Bodza utca, Kőkény utca a spojnou ulicou Nagyrét lakópark. Stretáva sa tiež s cestou číslo 1501(Pozsonyi utca), ktorá vedie do obce Bezenye. Ďalšie ulice v obytnej zóne sú Kőrisfa utca a Fűzfa utca.

## Demografia a využitie
Nagyrét utca je rezidenčnou ulicou, ulica je taktiež osadená tabuľami "obytná zóna". Obyvateľmi ulice sú prevažne maďarskej národnosti, avšak pozemky vlastnia aj zahraniční občania, zväčša Slováci, Arabi a Rakúšania. K máju 2024 sa na ulici nachádzali dva dokončené rodinné domy.

## Galéria

Nagyret_sign_2.jpg|Označovacia tabuľa ulice Nagyrét utca na rohu ulice Bodza utca
View_of_Nagyret_street_1.jpg|Pohľad na ulicu
Electrical_transformator_station_at_the_Nagyret-Bodza_utca_intersection.jpg|Transformačná stanica v strede ulice pri dome Nagyrét utca, č. 2


## Zdroje
* Mestská zápisnica obce Hegyeshalom o rozširovaní výstavby obytnej zóny
* Mesačník HegyeshalMi Lapunk - 3. vydanie - text o grundoch Hegyeshalomu (po Slovensky)

*  Kis-Alföld - portál so správami zo župy Győr-Moson-Sopron  "V oblasti Nagyrét v smere na Bezenye bola pri ceste určená zóna s rodinnými domami"
Láska na inzerát

***Láska na inzerát*** je televízny muzikál Československej televízie Praha z roku 1988. Účinkujú v ňom Karel Heřmánek, Helena Vondráčková, Darina Rolincová, Věra Martinová, Iveta Bartošová, Heidi Janků, Hana Zagorová, Petra Janů, Michal Suchánek a Zdeněk Srstka.

## Dej

Karel Harmanček v úlohe muža, ktorý si podá do novín výzvu na zoznámenie so ženou svojich snov. Foto vopred je samozrejme nutné. Muzikál rozpráva o tom, čo všetko tento nenápadný inzerát môže spôsobiť.
Štíhly, dobre vyzerajúci mladý muž na úrovni postupne zisťuje, že žiadna z atraktívnych žien, s ktorou sa zíde v najrôznejších prostrediach, mu nevyhovuje. Každá predstavuje priamočiaro svoje túžby a nesplniteľné priania, a tak sa postupne zoznamuje so sedliačkou, barovou tanečnicou, dievčaťom pracujúcim v pohostinstve, notorickou šibalkou a ďalšími. Pretože k zoznamovaniu pristupuje so stále väčšou opatrnosťou, stane sa, že mu nakoniec šarmantná knihovníčka (Petra Janů) odíde aj s pojazdnou za zvukov piesne Pavla Vaculíka „Vzácne návštevy“. Nabudúce si náročný mladík podáva inzerát iba na kúpu domácich miláčikov, teda zvierat. Vo filme je počuť i piesne „Ďalej len vojdi“, „Je to v ňom“, „My totiž potrebujeme model“, „Bol to fór“ (Darina Rolincová) a „Blízko nás“ s Ivetou Bartošovou.

## Obsadenie
* Karel Heřmánek
* Helena Vondráčková
* Darina Rolincová
* Věra Martinová
* Iveta Bartošová
* Heidi Janků
* Hana Zagorová
* Petra Janů
* Michal Suchánek
* Zdeněk Srstka

## Tvorcovia
* Eduard Sedlář – réžia
* Hana Zagorová, Pavel Dolanský – scenár
* Václav Luks, Josef Vítek – dramaturgia
* František Svoboda – scéna
* Josef Jelínek – kostýmy
* Eva Šlosárová, Ondřiška Jandová – masky
* Ondrej Šoth, Richard Hes – choreografia
* Radim Štětina, Jan Štěpánek – zvuk
* Petr Čepický – kamera
* Ondřej Pechar – strih
* Eva Šťáhlavská, Ing. Václav Kubale – strih záznamu
* Alena Perlová – skript
* Vladimír Klimsa – asistent réžie
* Alexander Nardelli – vedúci výrobného štábu

## Referencie

## Externé odkazy
* 
* 
* 

Kategória:Televízne filmy
Kategória:Slovenské filmy
Kategória:Detské muzikály
Kategória:Filmy z 1988
Kategória:Filmy podľa názvu
Soloi

**Soloi** () môže byť:

* starogrécke mesto na severe Cypru, pozri Soloi (Cyprus)
* starogrécke mesto v Kilikii, pozri Soloi (Kilikia) 
  
## Zdroje
Olšavské predhorie

**Olšavské predhorie** je geomorfologická časť Šimonky, podcelku Slanských vrchov. Zaberá juhozápadný okraj podcelku, juhovýchodne od mesta Prešov.

## Polohopis
Predhorie sa nachádza v severnej polovici Slanských vrchov a zaberá juhozápadnú časť podcelku Šimonka. Zaberá zvlnenú oblasť medzi Lúčinskou a Košickou kotlinou, ktorá patrí do povodia riek Torysa a Oľšava, obe smerujúce do Hornádu. K významným vodnými tokom v tejto časti Slanských vrchov patrí Balka, Trstianka a Oľšava.

Olšavské predhorie susedí v rámci pohoria na severovýchode s vlastným podcelkom Šimonka a na východe susedí jeho časť Lúčinská kotlina, južne a západne nadväzuje Toryská pahorkatina, patriaca do Košickej kotliny. 

Oblasť sa nachádza na pomedzí Prešovského a Košického kraja a zasahuje na územie okresov Prešov a Košice-okolie. Nachádzajú sa tu obce Tuhrina, Lesíček, Bunetice a Opiná.

### Významné vrchy
* Dubová ()
* Zobraná ()
* Zvernik ()
* Kalejová ()

## Doprava
Touto časťou Slanských vrchov vedú len cesty III. triedy, ktoré prepájajú a dopravne obsluhujú tunajšie obce.

## Chránené územia
V tejto časti Slanských vrchov nie sú žiadne osobitne chránené územia ani lokality.

## Turizmus
Oblasť patrí medzi pokojnejšie turistické lokality, vhodné na menej náročné túry a cyklotúry. Nie sú tu žiadne značené turistické chodníky, len severným okrajom vedie  žlto značená trasa z Abranoviec na hrádok Bodoň.

## Referencie

## Pozri aj
* Slanské vrchy
* Šimonka (geomorfologický podcelok)
* Geomorfologické členenie Slovenska

## Externé odkazy
* Poloha na turistickej mape

Kategória:Slanské vrchy
Kategória:Predhoria na Slovensku
Kategória:Geomorfologické časti na Slovensku
Sydney Sweeneyová

**Sydney Bernice Sweeneyová** (neprechýlene Sydney Bernice Sweeney; * 12. september 1997, Spokane, Washington, USA), je americká herečka, známa z televízneho seriálu *[[Eufória (seriál)|Eufória]]* (2019súčasnosť), kde stvárňuje postavu Cassie Howard.

## Detstvo a mladosť

Sydney Sweeneyová sa narodila 12. septembra 1997 v meste Spokane v štáte Washington. Vyrastala v severozápadnom Idahu, v blízkosti hraníc s Washingtonom. Jej matka je právnička a otec pracuje v lekárskom priemysle. Má brata menom Trent. 

## Kariéra

Sweeneyová svoju hereckú kariéru začínala vedľajšími, epizódnymi rolami v televíznych seriáloch ako napríklad *[[Roztomilé mrchy]]* či *[[Klinika Grace]]*.

Viac priestoru získala po boku Amy Adams a Patricie Clarkson v televíznom seriáli *Ostré predmety*, z roku 2018. O rok neskôr, bola obsadená do filmu *Vtedy v Hollywoode* a v rovnakom roku, stvárnila aj postavu Cassie Howard, v dramatickom televíznom seriáli *[[Eufória (seriál)|Eufória]]*. Za svoj herecký výkon, získala Sweeneyová širšieho uznania a bola aj nominovaná na cenu Emmy v kategórii Vynikajúca herečka vo vedľajšej úlohe v dramatickom seriáli. V roku 2021 sa objavila v prvej sérii televízneho seriálu *[[Biely lotos]]*, v ktorom si za stvárnenie roly Olivie získala nomináciu na cenu Emmy, tentoraz v kategórii Vynikajúca herečka vo vedľajšej úlohe v kategórii minisérie.

V rokoch 2021 až 2022 dabovala niekoľko postáv v televíznom seriáli *[[Robot Chicken]]*. 

V roku 2024 budú mať premiéru filmy *Echo Valley*, kde si zahrá po boku Julianne Moore a film *Eden*.

## Súkromný život

Sweeneyová tvorí pár od roku 2018 s obchodníkom Jonathanom Davinom. Od roku 2023 sú zasnúbení.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti zo Spokane (Washington)
Komana

**Komana** () môže byť:

* staroveké mesto:
** v maloázijskej Kapadócii, pozri Komana (Kapadócia)
** v maloázijskom Ponte, pozri Komana Pontika
 
**Komana** môže byť aj:
* obec v Botswane, pozri Komana (Botswana)
  
## Zdroje
Thumbelina (O Malence)

***Thumbelina (O Malence)*** je soundtrackový album pre deti z animovaného filmu *[[Palculienka]]* animátora Dona Blutha podľa klasickej rozprávky Hansa Christiana Andersena, ktorý vydalo v roku 1994 hudobné vydavateľstvo Monitor-EMI. O hudbu sa postaral mnohonásobne ocenený skladateľ Barry Manilow. Album predstavuje české muzikálové verzie hudby z filmu. Nahrávka obsahuje 15 skladieb. Bola vydaná na CD nosiči a audiokazete. Tvorcom albumu sa podarilo na nahrávke sústrediť mená ako Lucie Bílá, Martin Dejdar, Ladislav Křížek, Helena Vondráčková, Jiří Korn, Jiří Korn, Darinka Rolincová, Barry Manilov a Debra Byrd.

## Zoznam skladieb

## Výroba albumu
* Bruce Sussman, Jack Feldman – pôvodné texty piesní
* Hana Sorrosová (2–4, 6–14) – české texty piesní
* Barry Manilow – hudba

## Referencie

## Externé odkazy
* ''Various – Thumbelina'' na Discogs

Kategória:Detské hudobné albumy
Kategória:Hudobné albumy z 1994
Valverde (Lombardsko)

**Valverde** je obec (taliansky *[[comune]]*) v provincii Pavia v talianskom Lombardsku, ktorá sa nachádza asi 70 kilometrov južne od Milána a asi 35 kilometrov južne od Pavie. K 31. decembru 2004 mala obec 333 obyvateľov a rozlohu 14,8 km2.

Valberde susedí s obcami Ruino, Val di Nizza, Varzi a Zavattarello.

## Demografia

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:2000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:956
  bar:1871 from: 0 till:1013
  bar:1881 from: 0 till:947
  bar:1901 from: 0 till:840
  bar:1911 from: 0 till:879
  bar:1921 from: 0 till:989
  bar:1931 from: 0 till:1020
  bar:1936 from: 0 till:1032
  bar:1951 from: 0 till:845
  bar:1961 from: 0 till:645
  bar:1971 from: 0 till:538
  bar:1981 from: 0 till:466
  bar:1991 from: 0 till:399
  bar:2001 from: 0 till:341

PlotData=

  bar:1861 at:956 fontsize:XS text: 956 shift:(-8,5)
  bar:1871 at:1013 fontsize:XS text: 1013 shift:(-8,5)
  bar:1881 at:947 fontsize:XS text: 947 shift:(-8,5)
  bar:1901 at:840 fontsize:XS text: 840 shift:(-8,5)
  bar:1911 at:879 fontsize:XS text: 879 shift:(-8,5)
  bar:1921 at:989 fontsize:XS text: 989 shift:(-8,5)
  bar:1931 at:1020 fontsize:XS text: 1020 shift:(-8,5)
  bar:1936 at:1032 fontsize:XS text: 1032 shift:(-8,5)
  bar:1951 at:845 fontsize:XS text: 845 shift:(-8,5)
  bar:1961 at:645 fontsize:XS text: 645 shift:(-8,5)
  bar:1971 at:538 fontsize:XS text: 538 shift:(-8,5)
  bar:1981 at:466 fontsize:XS text: 466 shift:(-8,5)
  bar:1991 at:399 fontsize:XS text: 399 shift:(-8,5)
  bar:2001 at:341 fontsize:XS text: 341 shift:(-8,5)

TextData=
  fontsize:S pos:(20,20)
  text:Data from ISTAT



## Referencie


## Zdroj

Kategória:Provincia Pavia
Kategória:Obce v Taliansku
Valverde

**Valverde** môže byť:

* priezvisko, pozri Valverde (priezvisko)
* provincia v Dominikánskej republike, pozri Valverde (provincia)
* miesto v Taliansku:
** štvrť v meste Bergamo, pozri Valverde (Bergamo)
** časť mesta Cesenatico, pozri Valverde (Cesenatico)
** obec v Lombardsku, pozri Valverde (Lombardsko)
** obec na Sicílii, pozri Valverde (Sicília)
Zlatobanská kotlina

**Zlatobanská kotlina** je geomorfologická časť Šimonky, podcelku Slanských vrchov. Zaberá centrálnu časť podcelku, juhovýchodne od mesta Prešov.

## Polohopis
Kotlina sa nachádza v severnej polovici Slanských vrchov a zaberá centrálnu časť podcelku Šimonka. Zaberá výraznú depresiu, ktorá patrí do povodia rieky Torysa, kde vodu odvádza riečka Delňa a jej prítok Zlatobanský potok.

Zlatobanská kotlina susedí v rámci pohoria len s vlastným podcelkom Šimonka. Oblasť sa nachádza v okolí obce Zlatá Baňa v okrese Prešov v Prešovskom kraji.

## Doprava
Touto časťou Slanských vrchov vedie len cesta III. triedy, vedúca z Prešova cez Kokošovce, Zlatú Baňu a Červenicu do Keceroviec.

## Chránené územia
V tejto časti Slanských vrchov nie sú žiadne osobitne chránené územia ani lokality. V okolí obce Zlatá Baňa je vybudovaný Zlatobanský náučný chodník.

## Turizmus
Oblasť patrí medzi obľúbené turistické lokality, vhodné na stredne náročné túry a cyklotúry. V ústí doliny na okraji Slanských vrchov sa nachádza rekreačná oblasť Sigord, z ktorej do oblasti vedie Slanská cyklomagistrála a turistický chodník, z ktorého odbočujú ďalšie trasy na hrebeň.

### Turistické trasy
*  zeleno značený chodník zo Sigordu do sedla Temný les a Grimov laz
*  modro značený chodník zo Zlatej Bane do sedla Červená mláka v hlavnom hrebeni
*  žlto značený chodník z rázc. Temný les na hrad Bodoň

## Referencie

## Pozri aj
* Slanské vrchy
* Šimonka (geomorfologický podcelok)
* Geomorfologické členenie Slovenska

## Externé odkazy
* Poloha na turistickej mape

Kategória:Slanské vrchy
Kategória:Kotliny na Slovensku
Kategória:Geomorfologické časti na Slovensku
O 3 štart

***O 3 štart*** bola televízna relácia, ktorú vysielala TV Markíza v rokoch 2002 – 2003 v zoskupení Štefan Skrúcaný, Miro Noga, Rasťo Piško a Zuzana Tlučková. 

Relácia je nasledovníkom kultového *[[Telecvoking|Telecvokingu]]*. Vysielala sa štvrtok o 20:00, kedy sa striedala s inými zábavnými reláciami (napr. *[[Dereš (televízna relácia)|Dereš]]*).

Na *O 3 štart* voľne nadväzovala relácia *[[Vox papuli]]* z roku 2003 v rovnakom zoskupení.

## Účinkujúci
* Štefan Skrúcaný
* Miro Noga
* Rasťo Piško
* Zuzana Tlučková
* Gabriel Dušík

## Tvorcovia
* Stanislav Gurka – réžia
* Ján Snopko, Rasťo Piško, Michal Švec, Stanislav Gurka – scenár
* Štefan Skrúcaný – spolupráca na scenári
* Gabriel Dušík – hudba
* Stanislav Gurka – texty piesní
* Táňa Lacová – pomocná réžia
* Katarína Svetková – dramaturgia

## Referencie

## Externé odkazy
* 
* 

Kategória:Televízne relácie TV Markíza
Kategória:Zábavné televízne programy
Pythón (mytológia)

[náhľad|[Apolón a Pythón, Cornelis de Vos, 1651]]
**Pythón** alebo **Pytón** (, ) je v gréckej mytológii drak, ktorý strážil posvätné miesto v Delfách, a božstvo zosobňujúce temné sily podsvetia.
 
Pythón, ohavný drak so šupinatým hadím telom, bol syn Gaie, bohyne Zeme. Žil pri prameni v Delfách (z tohto prameňa unikali omamné výpary, neskôr tu bolo orákulum, ktoré vydávalo svoje proroctvá) a zabíjal všetkých ľudí a zvieratá, čo si tam prišli uhasiť smäd. 

Keď sa najvyšší boh Zeus zamiloval do bohyne Léto a ona s ním otehotnela, jeho nahnevaná manželka Héra zakázala Léte porodiť na pevnej zemi. Léto si ale našla novovytvorený plávajúci ostrov Délos, ktorý nebol ani pevninou, ani skutočným ostrovom a tam porodila boha Apolóna a bohyňu Artemis. Tento ostrov sa neskôr stal pre Apolóna posvätným. V mýtoch sa tiež uvádza, že Héra uniesla Eileithyiu, bohyňu pôrodu, aby jej tak zabránila porodiť. Podľa jednej verzie mýtu sa Artemis narodila ako prvá a potom asistovala pri narodení svojho brata Apolóna. Artemis sa narodila deň pred Apolónom na ostrove Ortygia a na druhý deň pomohla Léte prejsť cez more na Délos, aby porodila Apolóna. Apolón sa narodil siedmeho dňa atického mesiaca Thargelión.

Héra sa s tým ale nezmierila a poslala Pythóna, aby Létu zabil. Apolón (štyri dni po svojom narodení) aby zachránil svoju matku, požiadal Héfaista o luk a tulec so šípmi, našiel Pythóna v rokline pri Delfách, zabil ho, stiahol ho z kože, spálil a jeho popol dal do urny a zakopal. Pythónov hrob sa nachádzal uprostred Delf, kde potom Apolón založil svoju veštiareň, stal sa tak známym ako Pýtijský Apolón a jeho kňažka sa volala Pýtia. Pythón bol pravdepodobne prastarým božstvom, ktorého veštiareň prešla do moci Apolóna. Ustanovenie Pýtických hier sa pokladalo za prejav najväčšej úcty, akú Apolón pociťoval k porazenému protivníkovi. 

## Referencie

Kategória:Bájne tvory gréckej mytológie
Piero Marini

**Piero Marini** (* 13. január 1942, Valverde, Talianske kráľovstvo) je taliansky rímskokatolícky arcibiskup, emeritný prezident Pápežského výboru pre medzinárodné eucharistické kongresy. V rokoch 1987 až 2007 bol hlavným pápežským ceremoniárom pre liturgické slávenia. Osemnásť rokov pracoval pre pápeža Jána Pavla II. a potom dva roky pre Benedikta XVI. V rokoch 2007 až 2021 bol prezidentom Pápežského výboru pre medzinárodné eucharistické kongresy.

## Život
Narodil sa vo Valverde v Lombardsku. Kňazské svätenie prijal 27. júna 1965. Je doktorom liturgie.

## Referencie

## Iné projekty

## Externé odkazy
* Raniero Cantalamessa – online katalóg SNK

Kategória:Talianski rímskokatolícki arcibiskupi
Muzeália

**Muzeália** (plurál muzeálie) je zbierkový predmet, uložený v múzeu. Sú to veční nositelia muzeality. Muzeálie vznikajú procesom muzealizácie, čiže procesom odborných aktivít, ktorými sa predmet múzejnej povahy mimo múzea mení na zbierkový doklad ako súčasť múzejných zbierok.

Termín zaviedol Z. Z. Stránský v 60. rokoch 20. storočia.

## Referencie

Kategória:Muzeológia